
Par investīcijas 2.1.3.1. projekta "Zemkopības nozares ģeotelpisko risinājumu pilnveide gudrai zemes apsaimniekošanai, politikas prognozēšanai un plānošanai pārejai uz zaļo ekonomiku" pases apstiprināšanu
TA saskaņojamie dokumenti
Rīkojuma projekts 2.0
Anotācija (ex-ante) 2.0
MK sēdes protokollēmuma projekts 2.0
Papildu dokumenti (ZM apliecinājums par projekta lietderību)
Atzinuma sniedzējs
Vides aizsardzības un reģionālās attīstības ministrija
Atzinums iesniegts
28.12.2022.
Atzinuma sniegšanas termiņš
28.12.2022.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Rīkojuma projekts
 Investīcijas 2.1.3.1. projekta  "Zemkopības nozares ģeotelpisko risinājumu pilnveide gudrai zemes apsaimniekošanai, politikas prognozēšanai un plānošanai pārejai uz zaļo ekonomiku" pase
	Iebildums
Neiebilstot pret apgalvojumu par Zemkopības nozares pārvaldīto ģeotelpisko datu specifiku, VARAM nepiekrīt apgalvojumam, ka datu specifika izslēdz iespēju izmantot koplietošanas vai atkārtoti izmantojamus tehnoloģiskos risinājumus šo datu apstrādei, t.sk. to nodošanai Eiropas Komisijai, kā tas jau tiek darīts, izmantojot Valsts reģionālās attīstības aģentūras (turmāk - VRAA) pārvaldītos IKT koplietošanas risinājumus Latvijas ģeotelpisko datu nodošanai INSPIRE. VARAM iebilduma mērķis ir pievērst Zemkopības ministrjas uzmanību sadarbības iespējām gan šobrīd jau produkcijā izmantojamiem ģeoportāla un ģeotelpisko datu savietotāja risinājumiem, gan arī jaunās paaudzes atvērtā koda tehnoloģiskajiem risinājumiem, pie kuru ieviešanas šobrīd strādā VRAA un kas palīdzēs būtiski samazināt ģeotelpisko datu apstrādes risinājumu uzturēšanas izmaksas. Apgalvojums par jau paveikto izvērtējumu nedod atbildi uz to, kas tieši ir izvērtēts vai salīdzināts, un šajā projekta saskaņošanas fāzē VARAM ieskatā ir priekšlaicīgs. Lēmumi par konkrētu koplietošanas risinājumu izmantošanu vai neizmantošanu būs jāpieņem risinājuma attīstības nākamajā fāzē, virzot saskaņojumam risinājuma attīstības aktivitātes aprakstu. Tāpēc VARAM aicina projekta pasē atturēties no apgalvojuma par tehnoloģiju pārmantojamības vai koplietošanas neiespējamību un veikt padziļinātu izvērtējumu sadarbībā ar VRAA līdz risinājuma tehnoloģiskā risinājuma (t.i. attīstības aktivitātes apraksta) saskaņošanas brīdim.

